Diari Oficial de la Generalitat Valenciana


Sumari del DOGV 7646, del 29-10-2015 (2015/8680)

RESOLUCIÓ de 30 de setembre de 2015, de la Direcció General de Medi Natural i d'Avaluació Ambiental, per la qual s'estableixen les normes per a la pesca de l'angula en la temporada 2015-2016.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8680


Data del document
:   30-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 30 de setembre de 2015, de la Direcció General de Medi Natural i d'Avaluació Ambiental, per la qual s'estableixen les normes per a la pesca de l'angula en la temporada 2015-2016. [2015/8680]  
En funció del que preveu la disposició transitòria tercera del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, he resolt:  
  
Primer  
L'exercici de la pesca de l'angula per a la temporada 2015-2016 està fixat, per a la zona maritimoterrestre, als llocs, el nombre de postes i les organitzacions pesqueres preferents que es determinen a continuació:  
  
  
Zona Localitat Nombre de postes Organització pesquera preferent  
El Perellonet València 18 Antiga Confraria de Pescadors del Perellonet  
El Perelló València/  
Sueca 8 Associació Angulera Marges Gola del Perelló  
Gola del Rei Sueca 8 Associació Angulera del Mareny de Barraquetes, Sueca i Cullera  
Sant Llorenç Cullera 3 Associació Angulera del Mareny de Barraquetes, Sueca i Cullera  
Riu Vaca Xeraco 3 Associació Angulera del Mareny de Barraquetes, Sueca i Cullera  
Riu Bullent Oliva 1 Confraria de Pescadors del Riu Molinell  
Riu Molinell Oliva/Pego 4 Confraria de Pescadors del Riu Molinell  
Gola del Trenc Torreblanca 5 Societat Esportiva de Pescadors d'Angula el Trenc-Torreblanca  
Gola de Casablanca i Almenara Almenara  
la Llosa 3  
4 Associació de Pesca d'Angula CB la Llosa  
  
  
  
Segon  
En cada posta només podrà col·locar-se un monot homologat.  
  
Tercer  
Sense perjuí d'allò que s'ha indicat en els plecs de condicions particulars que, de manera específica, regula l'activitat pesquera en cada zona, el període hàbil de pesca serà el comprés entre l'1 de desembre de 2015 i el 31 de març de 2016.  
  
Quart  
Només es podrà pescar des del crepuscle civil vespertí fins al crepuscle civil matutí dels diumenges a dilluns, dilluns a dimarts i dimecres a dijous que no coincidisquen en dies festius.  
  
Cinquè  
Els serveis dependents d'aquesta direcció general, els dimarts, podran capturar angules en les goles de la Comunitat Valenciana, des de la posta fins a l'eixida de sol, i les captures es destinaran a la repoblació i experimentació en centres oficials.  
  
Sisè  
Queda prohibida la pesca de l'angula en llocs no previstos en l'article primer, així com la pesca per part d'aquelles persones no expressament autoritzades.  
  
Setè  
La presentació, per les organitzacions pesqueres, de sol·licituds per a l'adjudicació de la pesca de l'angula s'efectuarà, en la present temporada, en els serveis territorials de la Conselleria d'Agricultura, Medi Ambient, Canvi Climàtic i Desenvolupament Rural de la província respectiva.  
El termini de presentació de les sol·licituds serà de 15 dies a partir de l'endemà de la publicació d'aquesta resolució en el Diari Oficial de la Comunitat Valenciana.  
  
Vuitè  
Cada organització pesquera haurà de presentar una instància, que serà facilitada en els serveis territorials, acompanyada d'una relació en què figuren els pescadors que hagueren obtingut autorització per a la pesca de l'angula l'any anterior, i una altra relació amb les noves autoritzacions sol·licitades, si n'hi haguera. Tant la sol·licitud com les relacions hauran d'estar firmades i segellades pel president de la societat.  
En ambdues relacions ha de figurar: nom i cognoms, professió, adreça, municipi, DNI i número d'afiliació de la Seguretat Social.  
  
S'adjuntaran fotocòpies compulsades de cada un dels DNI, afiliació a la Seguretat Social i certificat d'homologació del monot.  
La direcció territorial corresponent autoritzarà l'organització pesquera, en representació dels pescadors inclosos en les relacions anteriorment citades.  
  
Novè  
Continuarà en vigor durant este període, la concessió per a l'aprofitament de la pesca de l'angula de les goles del Rei, de Sant Llorenç i del riu Vaca.  
  
Deu  
Qualsevol infracció a les normes vigents suposarà el decomís de l'art emprat i la retirada de la corresponent autorització, d'acord amb el que disposa la Llei de 20 de febrer de 1942, de Pesca fluvial i la resta de normativa concordant en la matèria.  
  
Onze  
Es faculta els directors territorials per a dictar normes complementàries referents a la present resolució.  
La present resolució entrarà en vigor el dia que es publique en el Diari Oficial de la Comunitat Valenciana.  
Contra la present resolució, que no posa fi a la via administrativa, es podrà presentar recurs d'alçada davant la Secretaria Autonòmica de Medi Ambient i Canvi Climàtic en el termini d'un mes des del dia que es publique en el Diari Oficial de la Comunitat Valenciana, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de setembre de 2015.- El director general de Medi Natural i d'Avaluació Ambiental: Antoni Marzo i Pastor.